钦定古今图书集成/方舆汇编/边裔典/第126卷 > 后唐
## 钦定古今图书集成/方舆汇编/边裔典/第126卷 > 后唐

### 庄宗同光二年六月己丑封回纥王仁美为英义可汗十一月丁巳回鹘使都督安千想来

按《五代史？唐庄宗本纪》云云。按《回鹘本传》：“唐庄宗
时，王仁美遣使者来贡玉马，自称权知可汗。庄宗遣
司农卿郑绩持节册仁美为英义可汗。是岁，仁美卒，
其弟狄银立，遣都督安千想等来。”

按《册府元龟》：同光二年四月，回鹘都督李引、释迦、副
使田铁林、都监杨福安等六十六人陈方物，称“本国
权知可汗仁美在甘州差贡善马九匹、白玉一团。十
一月，回鹘都督安千想进玉团、驼马等。”

同光四年正月丙戌回鹘阿咄欲遣使者来。

按《五代史·唐庄宗本纪》云云。按《回鹘本传》：“同光四
年，狄银卒，阿咄欲立。”

### 明宗天成二年十二月己丑回鹘遣使者来

按：《五代史唐明宗本纪》云云。

天成三年正月戊戌回鹘使李阿山来五月辛酉上
将军赵敬怡为枢密使封回鹘可汗王仁裕为顺化
可汗。

按《五代史唐明宗本纪》云云。按《回鹘本传》。“天成三
年。权知国事王仁裕遣李阿山等来朝。明宗遣使者
册仁裕为顺化可汗。”

按《册府元龟》：“天成三年二月，回鹘遣李阿山等十八
人入贡，闰八月遣使奉贡，十二月差使朝贡。”

天成四年正月壬辰回鹘使《掣拨》都督来。

====长兴元年五月丁丑回鹘使孽栗祖来庚辰回鹘使安黑连来十二月丁巳回鹘顺化可汗王仁裕使翟====末《斯来》。

长兴二年十二月己巳回鹘使安永思来。

长兴三年正月己酉回鹘遣使者来。

按：以上《五代史唐明宗本纪》云云。

长兴四年七月乙未回鹘都督李末来献白鹘命放
之。

按《五代史唐明宗本纪》云云。按《回鹘本传》：“长兴四
年，回鹘来献白鹘一联，明宗命解绁放之。”

### 愍帝应顺元年正月回鹘可汗王仁美遣使者来

按：《五代史唐愍帝本纪》云云。

### 废帝清泰二年七月丁酉回鹘可汗王仁美使其都督陈福海来

按：《五代史唐废帝本纪》云云。